บอร์ดสลากฯ ย้ำอีกครั้ง สลาก 12 นักษัตร ยังอยู่ในขั้นตอนการศึกษา
ประธานบอร์ดสลากฯ ถกฉุกเฉิน ชี้สลากใหม่ไม่กระทบโครงสร้างเดิม เลี่ยงนำหวยใบมาเป็นออนไลน์ หวั่นกระทบผู้ค้าสลากฯ รายย่อย-คนพิการ จี้สำนักงานสลากฯ ต้องเปลี่ยนตัวเองรับเทคโนโลยีดิสรัปชั่น เหตุอาจกินรวบได้ไม่เกิน 10 ปี,เมื่อวันที่ 4 ส.ค.62 นายพชร อนันตศิลป์ อธิบดีกรมสรรพสามิต ในฐานะประธานคณะกรรมการสลากกินแบ่งรัฐบาล หรือ บอร์ดสลากฯ เปิดเผยถึงแนวคิดการออกสลาก 12 นักษัตร ว่า จุดประสงค์ที่มีการออกสลากรูปภาพ 12 นักษัตรนั้น เนื่องจากปัจจุบันยังมีปัญหาสลากเกินราคา พนันออนไลน์ ดังนั้นเพื่อแก้ไขปัญหาที่เรื้อรัง บอร์ดสลากฯ จึงตั้งคณะทำงานขึ้นมา โดยมีแนวคิดจะออกผลิตภัณฑ์ใหม่ เพื่อไม่ให้กระทบโครงสร้างสลากแบบเดิม ที่มีผู้ที่เกี่ยวข้องทั้งผู้ค้าสลากรายย่อย และสมาคมผู้พิการ,การออกสลาก 12 นักษัตร ทั้งหมดยังคือแนวคิด และยังมีการเดินหน้าศึกษาต่อไป โดยขั้นตอนต่อไป คือ การรอคณะกรรมการกฤษฎีตีความข้อกฎหมายพระราชบัญญัติ (พ.ร.บ.) สำนักงานสลากกินแบ่งรัฐบาล พ.ศ.2562 (ฉบับที่) 2 อีกครั้ง ในเรื่องของเงินรางวัล รวมทั้งวิธีการเล่น แต่ยืนยันว่าสลากรูปแบบใหม่จะไม่กระทบโครงสร้างตลาดเดิมแน่นอน และทุกอย่างยังอยู่ในขั้นตอนการศึกษา ยังบอกไม่ได้ว่าจะออกปีนี้ หรือปีหน้า ส่วนการออกข่าวถึงแนวทางสลากแบบใหม่ไปก่อน อาจทำให้เกิดความสับสนในสาธารณชน ต้องขอโทษในส่วนนี้ด้วย,อย่างไรก็ตาม การที่รัฐบาลออกสลาก 12 นักษัตรนั้นไม่เกี่ยวกับว่ารัฐบาลถังแตก เพราะถึงสำนักงานสลากจะนำส่งรายได้เข้ารัฐบาลเป็นอันดับ 1 ของรัฐวิสาหกิจ ประมาณ 30,000-40,000 ล้านบาทต่อปี แต่เป็นตัวเลขที่น้อยถ้าเทียบงบประมาณประจำปีของรัฐบาลซึ่งกำหนดไว้ 3 ล้านล้านบาท,ส่วนข้อเสนอแนะจากนักวิชาการบางคน ที่เสนอให้บอร์ดสลาก นำสลากแบบเดิมมาออกในรูปแบบออนไลน์แทนการออกผลิตภัณฑ์ใหม่ๆ นั้น ส่วนตัวมองว่าการออกเป็นสลากออนไลน์ อาจส่งผลกระทบในวงกว้างมากกว่า โดยเฉพาะผลกระทบต่อกลุ่มผู้ค้ารายย่อยและกลุ่มคนพิการ ส่วนการออกผลิตภัณฑ์ใหม่ ยังถือเป็นการลองผิดลองถูกและทดลองตลาดไปในตัว,นอกจากนี้ การที่เทคโนโลยีดิสรัปชั่น (disruption) หรือการเปลี่ยนแปลงเทคโนโลยีอย่างกำลังรวดเร็วและรุนแรง ยังทำให้สำนักงานสลากต้องปรับตัว เนื่องจากจะไม่สามารถแข่งขันในตลาดได้อีกต่อไป เพราะตอนนี้สลากออนไลน์จากประเทศเพื่อนบ้านกำลังเข้ามาช่วงชิงส่วนแบ่งผู้เล่นหวยในประเทศไทย รวมทั้งสำนักงานสลากคงไม่สามารถพิมพ์สลากใบไปได้ถึง 10-20 ปี จึงต้องมีการปรับตัว หรือการออกผลิตภัณฑ์ใหม่เพื่อสู้กับตลาดออนไลน์ต่างประเทศ,ปัจจุบันสำนักงานสลากจะไม่ทำอะไรเลยก็ได้ เพราะสลากเป็นสินค้าผูกขาด แต่การก้าวเข้ามาของเทคโนโลยีทำให้สำนักงานสลากต้องปรับตัว เพราะหากปล่อยให้สถานการณ์เป็นเช่นนี้ต่อไป อีก 5-10 ปีข้างหน้าความก้าวหน้าของเทคโนโลยี จะเข้ามาทำลายธุรกิจผูกขาดของสำนักงานสลากฯ จนทำให้การขายสลากแบบเดิมไม่ได้อีก
ประธานบอร์ดสลากฯ ถกฉุกเฉิน ชี้สลากใหม่ไม่กระทบโครงสร้างเดิม เลี่ยงนำหวยใบมาเป็นออนไลน์ หวั่นกระทบผู้ค้าสลากฯ รายย่อย-คนพิการ  
พชร อนันตศิลป์,กองสลาก,หวย 12 นักษัตร,กรมสรรพสามิต,หวย